《感春》
宋代·连文凤

赏心未足事多违，啼鸟声声怨夕晖。
客梦一番芳草歇，人生几度落花飞。
病难为别乡情远，老不禁愁酒力微。
犹记当年歌舞地，醉游秉烛夜深归。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。